In Coburg findt oi Jåhr des greßte Samba-Festival außahoib vo Brasilien statt, des seit 1992 alle Jahr im Juli an drei Tag scho rund 200.000[3] Bsuacha ooziagt. Üba 80 Sambagruppn mit mehra ois 2200 Sambistas aus acht Nationen sorng beispuisweis vom 7. bis zum 9. Juli 2006 auf nein Bühnen in da Innenståd fia Stimmung. Im August findt aa auf dem Schloßplatz oi Jahr vo da vo da HUK-COBURG gesponserte "Open-Air-Sommer" mit mehra Konzerte vo verschiedene Musikrichtungen, Gruppen und Solisten statt. So tretn 2007 unta andam de Pop-Rock-Sängerin Pink und de Reggae/Dancehall/Hip-Hop-Gruppe Seeed auf. Aber aa de Oper "De Zauberflöte" werd aufgeführt. Danem is Coburg da Tagungsort vom Coburger Convent (CC), vo am Verband vo Studentenverbindunga, de oi Jåhr zu Pfingsten eanan Kongress mit Tagungen, Festkommers, Fackelzug und Sportveranstaltungen ausrichtn.